Birger J. Fjeldstad

Birger Johannes Fjeldstad (1916–2004)Dødsannonse i Aftenposten, morgenutgaven 11. september 2004, s. 40. var en norsk næringslivsmann som gjorde tjeneste i Kompani Linge under andre verdenskrig. For sin innsats under krigen ble han tildelt Krigskorset med sverd, Norges høyeste utmerkelse.

 Andre verdenskrig 
I august 1941 tok Fjeldstad seg over fra det okkuperte Norge til Storbritannia, der han gikk inn i de norske styrkene.«Nekrologer. Birger Fjeldstad», Aftenposten, 29. september 2004, s. 16. Han kom med i Norwegian Independent Company No. 1, senere kjent som Kompani Linge.

I november 1942 ble Fjeldstad sendt til Norge og sluppet i fallskjerm over Setesdalsheiene i Bykle.Trygve Christensen:Marka og krigen, Oslo: T. Christensen, 1993, s. 109–110. Han brakte med seg radiostasjonen Thrush, som skulle bli et viktig samband mellom Milorg i Norge og militære myndigheter i Storbritannia. Fjeldstad, som under krigen brukte dekknavnet «Per Berg», var deretter aktiv som våpeninstruktør i østlandsområdet.

Fra høsten 1944 var han, sammen med Thor Etholm, Olav Heggland, Knut Lier Hansen, Leif Levorsen, Arne Tuft og Tor Viten, med i sikringsgruppen sentralledelsen i Milorg satte opp i Nordmarka i Oslo og som hadde i oppgave å forberede et alliert invasjonskvarter ved Heggelia, den såkalte Operasjon Octave. I forbindelse med et flyslipp med forsyninger ble Fjeldstad oppdaget av tyske soldater, men klarte etter skuddveksling å unnslippe. Virksomheten i Nordmarka fortsatte fram til frigjøringen.

I frigjøringsdagene hadde Fjeldstad livvakttjeneste for kongefamilien ved dens tilbakekomst til Norge.Gunnar Sønsteby: Rapport fra «Nr 24», Oslo: Orion , 1996, s. 227.

 Etter krigen 
Fjeldstad kom i 1939 til Kristiansand, der han ble ansatt i Hunsfos fabrikker. Etter krigen vendte han tilbake til arbeidet der, avbrutt av et par år ved Wallem Lambert Brothers i Hongkong, der det var en papiravdeling under oppbygging. Fjeldstad var fra 1949 salgssjef i Hunsfos fabrikker.

Fjeldstad var også aktiv i Heimevernet.

 Utmerkelser 
Etablering og drift av radiosambandet mellom Milorgs ledelse og forsvarsledelsen i London var et forhold av stor viktighet for norske myndigheter i Storbritannia og en rekke personer ble dekorert for sin innsats for å etablere og drive radiostasjoner i det okkuperte Norge. Fjeldstad var blant disse. I statsråd 7. mars 1947 ble flere som hadde gjort tjeneste i Kompani Linge hedret for sin krigsinnsats og fenrik Birger J. Fjeldstad ble tildelt Krigskorset med sverd for sin innsats for Milorgs D11 og for sentralledelsen.Erik Gjems-Onstad (red): Krigskorset og St. Olavsmedaljen med ekegren, Oslo: Grøndahl-Dreyer , 1995, s. 172–173.thumb|Fjeldstad mottok Krigskorset med sverd, Norges høyeste utmerkelse |166x166pxFjeldstad ble også tildelt St. Olavsmedaljen med ekegren, Deltagermedaljen, Haakon VIIs 70-årsmedalje og H.M. Kongens erindringsmedalje i sølv for vakttjenesten for kongefamilien i 1945. Han ble også hedret med den britiske King's Medal for Courage in the Cause of Freedom.

 Referanser 

Kategori:Medlemmer av Kompani Linge
Kategori:Krigskorset
Kategori:St. Olavsmedaljen med ekegren
Kategori:Deltagermedaljen
Kategori:H.M. Kongens erindringsmedalje
Kategori:Haakon VIIs 70-årsmedalje
Kategori:King's Medal for Courage in the Cause of Freedom